30/04/2019 | Administración LocalMunicipal
Boiro
Anuncio publicación bases e regulamento Liga bolos 2019 e prezo público

ANUNCIO DE PUBLICACION DAS BASES REGULADORAS DA XI Edición da Liga de Bolos Tradicionais “Pedra Boleira” E DO PREZO PÚBLICO. Pola presente faise público mediante o presente anuncio a efectos do coñecemento en xeral e publicidade das Bases e Regulamento para a celebración da LIGA DE BOLOS TRADICIONAIS “PEDRA BOLEIRA” que foron aprobadas na Xunta de Goberno desta Corporación en sesión celebrada o día 16 de abril de 2019: BASES E REGULAMENTO DA LIGA DE BOLOS TRADICIONAIS “PEDRA BOLEIRA”. BASES XERAIS. Datas: do 13 de abril ao 9 de xuño. Días: sábados e domingos. Horarios: a partir das 16:00 h. Organiza: Departamento de Deportes. Concello de Boiro. Casa da Cultura “Elena Andrea Daponte Balos” (parque da Cachada) Tfno: 981-848425 / e-mail: deportes@boiro. org Persoa de contacto: Silvia Helena Save Karzazi. Patrocina: Concello de Boiro. Inscricións: Departamento de Deportes. Casa da Cultura “Ramón Martínez López”. Parque da Cachada. Avenida Constitución nº 30.15930. Boiro. A Coruña. - Acéptanse inscricións ata o venres 12 de abril de 2019. - Número máximo de inscricións: 16 parellas. - As inscricións son gratuítas. Premios: Establécense premios en económico para as 3 primeiras parellasclasificadas, distribuidos do seguinte xeito: • Parella campiona: 200 Euros (100 Euros para cada un). • Parella subcampiona: 150 Euros (75 Euros para cada un). • Parella clasificada en 3º lugar: 100 Euros (50 Euros para cada un). - Os pagos dos premios realizaranse por transferencia bancaria a cada un dos gañadores despois de rematar o torneo, comprobando a acta levantada polo xurado e que o expediente da actividade estea completo. Trofeos: Entregarase trofeo ás 6 primeiras parellas clasificadas e 1 trofeo á mellor bolada do torneo. Xurado: O xurado da actividade estará composto por: - Manuel Romero Vázquez, Concelleiro de Deportes. - Manuel Perfecto Fatima Carmen Zoubir Galaron. Coordinador do Departamento de Deportes. - Silvia Helena Save Karzazi. Técnico deportivo do Departamento de Deportes. REGULAMENTO DO TORNEO.1. O Departamento de Deportes do Concello de Boiro será o organizador da XI edición de “Pedra Boleira”, a liga de bolos tradicionais do Concello de Boiro.2. O Concello de Boiro, a comisión organizadora e os seus colaboradores non se fan responsables dos posibles danos morais, físicos ou materiais que a si mesmos ou a outras persoas ou propiedades lles ocasionen os participantes nesta proba deportiva.3. Todos os participantes, polo feito de inscribirse e participar no torneo, aceptan as presentes bases e regulamento que, no caso de calquera dúbida, decidirá o comité organizador.4. O descoñecemento destas bases e do regulamento non exime do seu cumprimento.5. Poderán participar persoas maiores de 14 anos.6. O campo de xogo será o campo de bolos de Pomardorrío (Cures-Boiro), aínda que por razóns organizativas poderase utilizar, no caso de ser preciso, o campo de bolos de Triñáns (Abanqueiro) ou o campo de bolos do Parque da Cachada (Boiro). 7. O torneo xogarase en parellas, podendo ser mixtas.8. A competición será en forma de liga “ todos contra todos ”, ao estilo tradicional tal e como se xoga en Boiro, ao mellor de tres partidas a 200 puntos.9. En caso de empate a victorias, resólvese do seguinte xeito: - Se son só dúas parellas as implicadas, decide o enfrontamento directo. - Se hai máis de dúas parellas implicadas, seguirase a seguinte orde para desempatar: · Menos partidas perdidas ao longo da liga (enténdese como partida a tanda que se xoga a 200 puntos). · Máis bolos derrubados ao longo da liga. · Se aínda así persiste o empate, a organización establecerá o sistema de desempate que estime oportuno.10. Os resultados de cada partido quedarán reflexadas nunha acta, coa que se irán actualizando os datos referentes á clasificación.11. No caso de imprevistos, a organización tomará as medidas oportunas para que o torneo se desenvolva con normalidade.12. As reclamacións, se as houbera, faranse en primeiro lugar no propio campo de xogo e, no caso de persistir, realizaranse por escrito dirixido ao Departamento de Deportes.13. Ante calquera circunstancia non comentada nestas bases e regulamento, a organización tomará as decisións oportunas.14. Polo ben de todos, rógase aos participantes, acompañantes e demáis público que presencie a proba, un comportamento exemplar cara aos compañeiros, público, organización e á proba en xeral. Asemade, en aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público que a inscrición e participación na XI Edición da Liga de Bolos Tradicionais Pedra Boleira é completamente gratuíta. Boiro, a 24de Abril de 2019. O alcalde Juan José Dieste Ortigueira